
Projekteerimistingimuste kinnitamisest keeldumine 
(Rüütli tn 8 ehitiste lammutamine)
	1. ASJAOLUD JA MENETLUSE KÄIK




03.04.2014. a taotles OÜ EUROEKSPERT GRUPP, registrikood 10854022, Tallinna mnt 24-M1, Narva, mille esindajana tegutseb juhatuse liige Andrei Dmitrijev, Narva Linnavalitsuse Arhitektuuri- ja Linnaplaneerimise Ametilt projekteerimistingimusi Rüütli tn 8 ehitiste lammutamiseks. 

Rüütli tn 8 kinnistu kuulub Narva linnale. 16.09.2010. a seadis Narva linn OÜ EUROEKSPERT GRUPP kasuks hoonestusõiguse tähtajaga viiskümmend aastat. Narva Linnavolikogu 20.06.2013. a otsusega nr 57 on algatatud Rüütli tn 8 maa-ala detailplaneering, mis on väljatöötamise staadiumis.
	2. ÕIGUSLIKUD ALUSED



2.1    Haldusmenetluse seaduse §4 lõigete 1 ja 2 kohaselt kaalutlusõigus (diskretsioon) on haldusorganile seadusega antud volitus kaaluda otsustuse tegemist või valida erinevate otsustuste vahel. Kaalutlusõigust tuleb teostada kooskõlas volituse piiride, kaalutlusõiguse eesmärgi ning õiguse üldpõhimõtetega, arvestades olulisi asjaolusid ning kaaludes põhjendatud huve.
2.2    Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.

	3. OTSUS




Keelduda projekteerimistingimuste kinnitamisest Rüütli tn 8 ehitiste lammutamiseks, kuna Rüütli tn 8 maa-ala detailplaneering ei ole kehtestatud.
	4.  RAKENDUSSÄTTED




4.1    Käesolev korraldus jõustub alates teatavakstegemisest.
4.2    Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

